Encara que a practica d'iste esporte de manera cheneral ye muit recient, se tien conoixencia de que dende muit antigo en China y Indonesia se feban servir milorchas ta arrastrar chicotas embarcacions. Manimenos no ye dica 1977 quan Gijsbertus Adrianus Panhuise patenta un sistema de navegació sobre una tabla de surf traccionata por una mena de paracayitas, convertindo-se asinas en pai d'iste esporte. En Indonesia ye una cultura y un arte, os disenyos son amplos y variatos, en istas zonas ye a on se troba a indústria de kiteboarding. Tamién ye un gran puesto ta entrenar y desembolicar o material, ixo a mas d'a man d'obra barata y o desembolique industrial d'ista zona la sitúa como pionera en quanto a o desembolique d'o kiteboarding. Marcas de renombre como North Kiteboarding la emplegan como seu central.